لويس إيناسيو لولا دا سيلڤا (ب لبرتغالية: Luiz Inácio Lula da Silva) (تولد نهار 27 أكتوبر 1945 ف كاييطيس)، ولمعروف ب لولا، هو سياسي ونقابي بريزيلي. كان هو الرئيس 35 د لبريزيل وحكم لبلاد من يناير 2003 لدجنبر 2010. لولا واحد من لمؤسسين ديال حزب لعمال لبريزيلي، اللي كان أول حزب اشتراكي فتاريخ لبريزيل ف 1980، وترشح ثلاثة د لمرات للينتيخابات الرئاسية مع هاد لحزب وخسر فيها، قبل ما يربح ف 2002، ويعاود يربح موراها ف 2006. فلوقت اللي حكم فيه لولا، تعرف عليه باللي دار بزاف د لبرامج د لإصلاحات ليجتيماعية باش يحارب لفقر. تختار لولا الشخصية د لعام 2009 من لجريدة د لو موند لفرانساوية، و ف 2010 ختارتو لمجلة د تايم لميريكيانية الزعيم لأكثر تأتير فلعالم. نهار 12 يوليوز 2017، تحكم على لولا بلحبس تسع سنين ونص بالتهمة د لفساد ولغسيل د لفلوس، ولكن خرج منو مورا عام ونص (ف 9 نونبر 2019) من بعد ما حكمات لمحكمة لعليا د لبلاد ليه باش يخرج. دا سيلفا من الفقر لرئاسة البرازيل وحتى تسليم نفسه للشرطة - بي بي سي (2018) لولا، الراجل د لعام 2009 - لوموند (بلفرانساوية) دا سيلفا يتعهد بتحرير البرازيل بعد إخلاء سبيله - فكيف رد الرئيس؟ - الجزيرة (2019)